ขาย “กลุ่มแบงก์” นำตลาด กด SET เช้ารูด 20 จุด แพนิก “เครดิตสวิส”
SET เช้าร่วง 20 จุด เซ่นแรงขาย “กลุ่มแบงก์” นำตลาด หลังสถาบันการเงินในยุโรปชั้นนำ อย่างธนาคารเครดิต สวิส ประสบปัญหาทางการเงิน กระทบความเชื่อมั่นนักลงทุน 
SET เช้าร่วง 20 จุด เซ่นแรงขาย “กลุ่มแบงก์” นำตลาด หลังสถาบันการเงินในยุโรปชั้นนำ อย่างธนาคารเครดิต สวิส ประสบปัญหาทางการเงิน กระทบความเชื่อมั่นนักลงทุน 
16 มี.ค. 2566

ผู้สื่อข่าวรายงานว่า ดัชนีตลาดหุ้นไทย ณ เวลา 10:12 น. อยู่ที่ 1,544.72 จุด ลบ 20.28 จุด หรือ 1.30% สูงสุดที่ 1,550.89 จุด ต่ำสุดที่ 1,541.54 จุด ด้วยมูลค่าการซื้อขาย 1.11 หมื่นล้านบาท
สำหรับดัชนีตลาดหุ้นไทยที่ปรับตัวลงกว่า 20 จุด นั้น คาดมาจากแรงเทขายหุ้นใหญ่อย่างกลุ่มแบงก์ เนื่องมาจากนักลงทุนขาดความเชื่อมั่นต่อสถาบันการเงินในยุโรป หลังธนาคารเครดิต สวิส ประสบปัญหาทางการเงิน และแม้ล่าสุดธนาคารกลางสวิสเซอร์แลนด์ (SNB) และผู้กำกับสถาบันการเงินสวิส (FINMA) ประกาศพร้อมให้ความช่วยเหลือต่อธนาคารเครดิต สวิส เพื่อป้องกันปัญหาลุกลาม แต่ก็ยังมีความกังวลว่าปัญหาธนาคารขนาดกลางขาดสภาพคล่องจะมีเพิ่มขึ้น